text: Fodboldspiller i Vejle lejet ud 
  24 juni 2010 kl. 11.45
  Vejle Boldklub udlejer Brian Priske til Superligaklubben FC Midtjylland. Aftalen løber frem til afslutningen på efterårssæsonen. 
   
  67 kampe for VB
  - Med aftalen får Brian Priske lov til og mulighed for at vise sig frem på højeste niveau i en god klub, og FC Midtjylland får en dygtig spiller. Vejle Boldklub får med aftalen frigjort midler til udvikling af truppen, så det er en god situation for alle parter, siger chefscout i Vejle Boldklub Lars Bach.
   
  33-årige Brian Priske står noteret for 67 kampe for Vejle Boldklub siden debuten i 2008.
  